Lindsay og Jenny – to amerikanske turister i Tyskland – blir dopet ned av en gal kirurg, dr. Josef Heiter (Dieter Laser), etter at de får problemer med bilen sin. De våkner i en provisorisk medisinsk avdeling. De blir vitne til at Heiter dreper en lastebilsjåfør, før han kidnapper den japanske turisten Katsuro (Akihiro Kitamura). Legen forteller at han er ekspert på å skille siamesiske tvillinger, men drømmer også om å sy folk sammen. Han beskriver i detalj hvordan han ønsker å kirurgisk koble sine tre ofre munn-til-anus, slik at de deler samme fordøyelsessystem.